钦定古今图书集成/明伦汇编/官常典/第328卷 > 《授李乂刑部尚书制》唐·苏颋
## 钦定古今图书集成/明伦汇编/官常典/第328卷 > 《授李乂刑部尚书制》唐·苏颋

王命司寇，汝作士师。允迪政刑，旁求望实。具官李乂，
恒碣之宝，衣冠之华。业总四科，才抱九德。为邦理要，
洞入精微。当代词雄，居成准的。忠义得在公之体，清
修禀行己之用。紫泥掌诰，虽密王言。黄沙定罪，是悬
人命。眷兹钦恤，尤赖简孚。俾回迹于西垣，宜正名于
北斗。